Diari Oficial de la Generalitat Valenciana


Sumari del DOGV 9618, del 15-06-2023 (2023/5317)

Anunci de la convocatòria per a la provisió temporal en comissió de serveis d'un lloc d'administratiu o administrativa.
-----------------------------------------------------------------------------------------------------------------------

### Dades del document

Número de DOGV
:   9618

Data del DOGV
:   15-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/5317


Data del document
:   15-05-2023

Organisme emissor
:   Ajuntament de Manises

Tipus de document
:   Anunci

Anunci de la convocatòria per a la provisió temporal en comissió de serveis d'un lloc d'administratiu o administrativa. [2023/5317]  
Vista l'existència d'un lloc d'administratiu/iva i constatada la urgent necessitat de la seua provisió, per Resolució d'Alcaldia núm. 2229, de 12 de maig de 2023, s'ha resolt convocar mitjançant comissió de serveis la provisió temporal del citat lloc d'administratiu/iva, el qual té les següents característiques:  
  
Grup C  
Subgrup C1  
Escala Administració general  
Subescala Administrativa  
Denominació Administratiu del Departament d'Urbanisme  
Lloc codi (RPT) UR3002  
Nivell de destí 20  
Complement específic anual 9.175,12 €  
Requisit d'accés Funcionari/ària de carrera  
  
  
Les funcions pròpies del lloc són les següents:  
- Realització d'activitats administratives conformement a instruccions rebudes o normes existents, tramitar documents i prendre decisions que agiliten els processos administratius.  
- Realització d'operacions concretes com ara emplenar impresos; realitzar, verificar o comprovar liquidacions; realitzar càlculs de complexitat mitjana per als quals estan capacitats atenent la titulació acadèmica exigida; controlar existències; verificar factures, emetre rebuts, vals, etc. i de totes aquelles tasques administratives complementàries que siguen necessàries per a la marxa del treball.  
- Redacció i aportació de dades en la realització d'informes, propostes, expedients, treballs varis, etc., fins i tot els de contingut o procés complex, que no impliquen interpretació jurídica o tècnica, propis de cada Unitat administrativa.  
- Realitzar informes i propostes de resolució als òrgans de decisió municipals, sobre els assumptes de la seua competència.  
- Realització de tasques d'atenció al públic relatives a l'oficina/secció o departament al qual estiga adscrit, i informe sobre els expedients i realització de les trucades telefòniques oportunes per a resoldre aspectes de la seua competència.  
- Control i realització, en el seu cas, del seguiment, arxiu i registre d'expedients, documentació, etc.  
- Distribució, en funció de les competències que se li assignen, del treball entre els auxiliars, si n'hi haguera, i coordinació dels seus treballs.  
- Maneig, quan siga necessari, de terminals, programes informàtics, xarxes socials, telecomunicacions…, calculadores.  
- Supervisió del compliment de les activitats en els terminis i qualitats previstes.  
- Presa de decisions responsable en cas d'absència del seu superior, i assumpció, si fora necessari, de les funcions operatives dels auxiliars administratius.  
- Realització a més de totes aquelles tasques anàlogues i complementàries que li siguen assignades pel seu superior, relacionades amb la missió del lloc.  
Igualment s'ha resolt, crear una borsa de treball destinada a proveir mitjançant aquesta forma de provisió els llocs vacants de personal administratiu a l'Ajuntament de Manises.  
El termini de presentació d'instàncies s'estableix fins al dia 11 de juny de 2023.  
Les sol·licituds hauran de presentar-se a través del tràmit habilitat en l'Àrea Ocupació Pública de la Seu Electrònica de l'Ajuntament de Manises (https://manises.sedipualba.es), a les quals acompanyaran:  
- Curriculum vitae, així com una descripció dels llocs de treball i funcions assignades i altra informació que la persona aspirant considere rellevant per a la valoració.  
- Certificat expedit pel titular de Secretaria de l'Ajuntament de procedència, acreditatiu que l'aspirant en qüestió és funcionari/ària de l'Ajuntament, pertany al grup C, subgrup C1, escala d'administració general, subescala administrativa.  
Els successius anuncis a aquesta convocatòria es publicaran en el tauler d'anuncis de la seu electrònica de l'Ajuntament de Manises.  
L'ordre de prelació de la borsa estarà determinat mitjançant un informe degudament motivat. No obstant això, l'Ajuntament es reserva la possibilitat que els candidats se sotmeten a una entrevista presencial de caràcter curricular.  
  
Manises, 15 de maig de 2023.- L'alcalde de Manises: Jesús Borràs i Sanchis.